સાબરકાંઠા જિલ્લા પંચાયતમાં જયારથી કોંગ્રેસનું શાસન આવ્યુ છે, ત્યારથી સત્તાધીશો સામે કરોડો રૂપિયાના ભ્રષ્ટાચારના આક્ષેપ વિપક્ષ દ્વારા થઈ રહ્યા છે, અગાઉની સામાન્ય સભામાં સિંચાઈ અને બાંધકામમાં કરોડોના ભ્રષ્ટાચારના આક્ષેપ સાથે સામાન્ય સભા તોફાની બની હતી, અને આજે યોજાયેલી સામાન્ય સભા પણ એન. એ. પ્રક્રિયામાં ચાલી રહેલા ભ્રષ્ટાચાર અને અરજદારો ત્રસ્ત થઈ રહ્યા હોવાનો આક્ષેપ થતાં વિપક્ષના નેતા મહેન્દ્રસિંહ રહેવર અને કારોબારી ચેરમેન હર્ષદ પટેલ સામસામે આક્ષેપોનો મારો કરતાં સામાન્ય સભાનો માહોલ ગરમ થઈ ગયો હતો.